நிறைவில் 1904ம் வருடம், ‘மெட்ராஸ் எலக்ட்ரிக் டிராம்வேஸ் லிமிடெட்’ என்ற நிறுவனம் டிராம் வண்டிகளை இயக்க ஆரம்பித்தது. கடைசி வரை இந்நிறுவனமே டிராம் வண்டிகளை இயக்கி வந்தது.மின்சார விநியோகம் செய்யும் பொருட்டு, ‘மெட்ராஸ் எலக்ட்ரிக் சப்ளை கார்ப்பரேஷன் லிமிடெட்’ என்ற நிறுவனம் வந்தது. இதுவே தென்னிந்தியாவில் மின்சாரம் வழங்கிய முதல் நிறுவனம். 1907ம் வருடத்திலிருந்து இந்நிறுவனம் பொதுமக்களுக்கும் மின்சாரம் விநியோகித்தது. தவிர, டிராம், ரயில்வே, துறைமுகம், பொது நிறுவனங்கள் பலவற்றுக்கும் மின்சார சப்ளை செய்தது.